กินยาคุมกำเนิดเเล้วเลือดออกกะปริกระปอยถือว่าผิดปกติไหมค่ะเลือดเป็นสีน้ำตาลไม่ใช่สีแดงค่ะ
สวัสดีค่ะ ผลข้างเคียงของยาคุมกำเนิด เช่น คลื่นไส้ อาเจียน ปวดท้อง ปวดหัว เวียนหัว เจ็บเต้านม อารมณ์แปรปรวน เป็นต้น และอาจทำให้มีเลือดออกกะปริดกะปรอยได้ โดยเฉพาะหากเป็นยาคุมกำเนิดชนิดที่มีฮอร์โมนต่ำ หรือเกิดจากการทานยาไม่ตรงเวลา ทั้งนี้ หากปริมาณเลือดที่ออกมีไม่มาก ไม่ได้ออกต่อเนื่องทุกวัน ก็ไม่ได้อันตรายอะไร ให้ทานยาต่อเนื่องไปได้ เพราะเมื่อทานต่อเนื่องไปซักระยะ อาการเลือดออกกะปริดกะปรอยก็จะค่อยๆ ลดน้อยลงจนหายไปเองค่ะส่วนการที่เลือดเป็นสีน้ำตาล แสดงว่าเลือดมีปริมาณน้อย จึงไหลออกจากมดลูกช้า ทำให้สัมผัสกับอากาศและความเป็นกรดในช่องคลอดนาน เลือดจึงกลายเป็นสีน้ำตาลค่ะ